Arvamuse koostaja on seisukohal, et praeguses hinnatõusu ja toiduainekriisi olukorras tuleb vältida konfliktide tekkimist seoses põllumajandusmaa kasutamisega ühelt poolt toiduainete ja teiselt poolt energia tootmiseks. Arvamuse koostaja teeb ettepaneku loobuda 10% eesmärgi siduvast iseloomust ning  taotleb selle eesmärgi saavutamist peamiselt toiduks mittekasutatavate taastuvate orgaaniliste materjalide abil, samuti kutsub komisjoni üles edendama pigem teise põlvkonna agrokütuste alast teadus- ja arendustegevust. Agrokütuste tootmise suhtes kohaldatavad kriteeriumid peavad olema seotud majandusliku, keskkonnaalase ja sotsiaalse jätkusuutlikkusega.